**APSTIPRINU**

Andris Ceļmalnieks

Daugmales pamatskolas direktors

2011.gada 14.decembrī

Daugmales multifunkcionālā centra

**Peldbaseina**

Iekšējās kārtības noteikumi

1. **Iegādājoties vienreizējo ieejas biļeti (čeku) vai abonementu, baseina apmeklētājs ar to apliecina, ka ir iepazinies ar peldbaseinu iekšējās kārtības noteikumiem (turpmāk Noteikumi), tos izprot un apņemas ievērot.**
2. Baseina apmeklētājs ir jebkurš iedzīvotājs, kurš iegādājas ieejas biļeti vai abonementu, ir sadarbības partnera organizācijas biedrs, ir saviesīga pasākuma viesis vai citu iemeslu dēļ ir guvis tiesības apmeklēt baseinu.
3. Katrs peldbaseina apmeklētājs pats atbild par savu veselības stāvokli un fizisko sagatavotību. Par bērna veselības stāvokli atbild bērna vecāki.
4. Bērni līdz 11 gadu vecumam baseinu var apmeklēt tikai pieaugušā (vismaz 18 gadi) pavadībā, kurš, pirms garderobes atslēgas saņemšanas, ar parakstu apliecina atbildības uzņemšanos par konkrēto bērnu.
5. Baseina apmeklējumā iekļauts:
	1. Personīgo vērtīgo mantu drošas glabāšanas iespēja.
	2. Atsevišķs ģērbtuves skapītis virsdrēbēm.
	3. Dušas.
	4. Baseins 8 x 16 m, aprīkots ar pretstraumju iekārtām, virsūdens un zemūdens hidromasāžas iekārtām.
	5. Sauna- apmeklētājiem no pl.16:00.
6. Viena apmeklējuma laiks ir 120 minūtes, laiks tiek skaitīts no garderobes skapīša atslēgas saņemšanas brīža līdz atslēgas nodošanas brīdim.
7. Baseina apmeklējums AIZLIEGTS
	1. Apmeklētājiem ar akūtiem saslimšanas simptomiem (paaugstināta temperatūra, drudzis), konjunktivītu, ādas un/vai citām lipīgām slimībām, vaļējām brūcēm/pārsējiem, kuras var apdraudēt citu apmeklētāju
	veselību un dzīvību.
	2. Apmeklētājiem alkohola, narkotisko un/vai citu apreibinošo vielu iespaidā.
	3. Apmeklētājiem, kuru rīcība ir pretrunā ar sabiedrībā pieņemtām uzvedības normām.
8. Ģērbtuvēs, dušās, saunā un baseinā AIZLIEGTS ienest plīstošus traukus, AIZLIEGTS ienest un lietot alkoholu, narkotikas un citas apreibinošas vielas.
9. Baseina personālam ir pienākums un tiesības uzraudzīt kārtību un pieprasīt apmeklētāju Noteikumiem, t.sk., ja ir vērojamas acīm redzamas 7.punktā minēto aizlieguma iemeslu pazīmes, tad pieprasīt apmeklētājam atstāt baseina teritoriju. Šajā gadījumā apmeklētājam netiek kompensēti par biļeti vai abonementu iztērētie līdzekļi.
10. Baseina apmeklēšanas kārtība
	1. Virsdrēbes un ielas apavi, ievietoti maisiņā, jānovieto garderobē. Par kabatās atstātajām mantām administrācija atbildību neuzņemas.
	2. Jānopērk biļete vai jāuzrāda abonements un jāsaņem ģērbtuves skapīša atslēga.
	3. Baseinam piemērotos apavos, līdzi ņemot peldtērpu, dvieli, mazgāšanās līdzekļus, jādodas uz atbilstošām ģērbtuvi.
	4. Personīgās mantas jānovieto skapītī, tas jāaizslēdz, atslēga jānēsā līdzi. Atslēgas nozaudēšanas gadījumā jāmaksā Ls 5,00 (pieci lati)
	5. Pirms baseina apmeklēšanas ieteicams apmeklēt tualeti un obligāti nomazgāties dušā bez peldtērpa.
	6. Mazi bērni, vecumā līdz 3 gadiem, baseinu drīkst apmeklēt tikai peldēšanai paredzētās, ūdens necaurlaidīgās autiņbiksītēs.
	7. Baseina telpā jāuzvedas tā, lai netraucētu pārējos apmeklētājus.
	8. AIZLIEGTS lēkt ūdenī no baseina malām un ilgstoši nirt zem ūdens.
	9. AIZLIEGTS kārtot dabiskās vajadzības ārpus tualetes.
	10. Baseinā esošās iekārtas (pretstraumes, masāžas strūklas, „geizerus”) var izmantot nospiežot tiem blakus esošās sarkanās pogas. Pēc iekārtas izmantošanas tā ir jāizslēdz, vēlreiz nospiežot to pašu pogu.
	11. Apmeklējot saunu, (no pl. 16:00) ieteicams noskaloties dušā pirms iešanas saunā un OBLIGĀTI pēc saunas apmeklējuma- pirms kāpšanas baseinā.
	12. Saunā AIZLIEGTS liet ūdeni uz akmeņiem, lietot lapu slotiņas, lietot dažādus ķermeņa kopšanas līdzekļus, arī dabīgos (medus, kafija u.tml.).
11. Pēc baseina pameklējuma ieteicams noskaloties dušā un īpaši nevilcinoties atbrīvot ģērbtuvi.
12. Pirms ģērbtuves atstāšanas jāpārliecinās, vai savāktas visas personīgās mantas. Par skapīšos un ģērbtuvēs atstātajām mantām administrācija atbildību neuzņemas.
13. Jānodod ģērbtuves skapīša atslēga un jāsaņem glabāšanā nodotās personīgās mantas, ja tādas ir bijušas.
14. Ja apmeklētājs ignorē Noteikumus, peldbaseina darbinieku norādījumus, nodara kaitējumu savai veselībai, apdraud savu un/vai citu apmeklētāju dzīvību, cieš materiālus/morālus zaudējumus un/vai nodara materiālus/morālus zaudējumus trešajai personai šo Noteikumu neievērošanas dēļ, Daugmales multifunkcionālā centra administrācija atbildību neuzņemas.